Gass+dehydrering

__Gass dehydrering__
Gass dehydrering er fjerning av vanndamp fra naturgass ved absorpsjon i glykol. Naturgass er en fargeløs, brennbar gass som kan finnes i porøse bergarter i jordskorpen, oftest sammen med råolje. Naturgass er en blanding av lavmolekylære hydrokarboner (metan, etan, benzen), som også kan inneholde vekslende mengder av andre gasser som nitrogen, karbondioksid og hydrogensulfid.

Gass dehydrering er nødvendig for å hindre dannelse av hydrater, is og kondens og for å redusere korrosjonsfaren før gassen kan transporteres i rørledninger.Hensikten er altså å absorbere vann fra gass og å hindre hydratdannelse og korrosjon. Hydrater er faste, krystallinske forbindelser som oppstår når vann danner en eskelignende struktur rundt mindre molekyler. Utseendet og konsistensen er som våt snø. Hydrater kan forårsake blokkering av ledninger, ventiler og prosessutstyr.

Gass dehydrering kan skje både på land og offshore. Ved offshore gass dehydrering er glykolanlegg mest egnet. Her er prinsippet absorpsjon. På land er det dehydrering med adsorpsjon som er mest egnet. Absorpsjon vil si at gassen trenger inn i et annet stoff og fordeler sine molekyler jevnt over dets indre. Adsorpsjon gjelder hvor det ene stoffet ikke trenger inn i det andre, men bare legger seg på overflaten og kan frigjøres igjen.

//Figur 1. Glykolanlegg.//

Utstyr i glykolanlegget: 1. Væskescrubber på innløpet. 2. Absorpsjonskolonne for glykol/gass 3. Regenereringskolonne (destillasjonskolonne for avkoking av vann fra glykol) 4. Kjele for oppvarming av glykol under regenerering 5. Varmeveksler for kjøling av glykol 6. Filter 7. Glykolpumpe

Gassen ledes inn i bunnen av kolonnen og glykolen ledes inn på toppen. Når gassen og glykolen blandes vil glykolen trekke vannet ut fra gassen. Dette skjer i en kontaktor eller kolonne.

//1. Gasstørking; http://snl.no/gasst%C3%B8rking// //2. Naturgass; http://snl.no/naturgass// //3. PowerPoint: Offshoreteknikk.// //4. Absorpsjon/adsorpsjon; http://snl.no/absorpsjon/kjemi//
 * __Referanser:__**